Placidus Pei Ronggui

**Placidus Pei Ronggui** (1933–2025) var en kinesisk katolsk ordensgeistlig og pavetro koadjutor&shy;biskop av Luoyang.

## Liv og virke
### Bakgrunn
Pei Ronggui var opprinnelig aktiv i *[[Legio Mariae]]* og forkynte i Tianjin-området. I 1950 ble han dømt til 15 års fengsel som «kontrarevolusjonær», en dom han sonet i et fengsel i Shijiazhuang. Senere slo Pei Ronggui seg ned i landsbyen Youtong i Hebei-provinsen.

### Prest
Han sluttet seg til trappistordenen og mottok prestevielsen i 1981. Regionen han kom fra var en gang hjemsted for to trappistkloster: *Vår Frue av Trøsten* i Yangchiaping nær Xuanhua, som ble jevnet med jorden av kommunistisk milits i 1947, og *Vår Frue av Gleden* i Zhengding, hvor 33 munker led martyrdøden. De overlevende trappistene flyktet til Hongkong, hvor de, under veiledning av biskop Enrico Valtorta, en PIME-misjonær, gjenopprettet klosteret *Vår Frue av Gleden* i Tai Shui Hang tidlig på 1950-tallet. Disse hendelsene satte et uutslettelig preg på Pei, som bar arven etter sine trappistmedbrødre gjennom hele livet.

Han holdt messer for undergrunnskirkens troende i Youtong. I juli 1989 ble han arrestert og dømt til fem års fengsel for å «forstyrre den sosiale orden». Han ble prøveløslatt i mars 1993. Han ble kortvarig arrestert flere ganger året etter og forble under politiovervåking.

### Koadjutorbiskop i Luoyang (undergrunnskirken)
Den 14. oktober 2003 ordinerte Peter Li Hongye, biskop av Luoyang, ham til koadjutorbiskop av Luoyang. Etter et kort opphold i Luoyang ble imidlertid Pei Ronggui eskortert til Hebei av politiet og forhindret fra å returnere til Luoyang. Han avslo en invitasjon om å bli med i Den kinesiske katolske patriotiske forening. Han ble pensjonist i 2011.

I 2016 intervjuet Reuters biskop Pei for en artikkel om Kinas undergrunnskirke, der hans resolutte holdning til Vatikanets forhold til Beijing kom til uttrykk. *«Det er umulig at det kan finnes en uavhengig katolsk kirke i Kina, fordi det er det motsatte av den katolske kirkes prinsipper»*, erklærte han. *«De [den kinesiske regjeringen] må forandre seg; hvis de ikke forandrer seg, kan ikke paven være enig med dem.»* Hans ord, sagt i en tid med delikate forhandlinger mellom Den hellige stol og Beijing, understreket hans overbevisning om at troskap til den universelle kirke overstyrte ethvert timelig kompromiss.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Serafino Vannutelli (1834–1915) *1869
* Kardinal Domenico Serafini, O.S.B. (1852–1918) *1900
* Kardinal Pietro Fumasoni Biondi (1872–1960) *1916
* Erkebiskop Mario Zanin (1890–1958) *1934
* Kardinal Paul Yü Pin (Yu Bin) (1901–1978) *1936
* Biskop Giuseppe Ferruccio Maurizio Rosà, O.F.M. (1888–1961) *1946
* Biskop Peter Joseph Fan Xueyan (1907–1992) *1951
* Biskop Julius Jia Zhiguo (1934-2025) *1980
* Biskop Peter Li Hongye (1920–2011) *1987
* Biskop *Placidus Pei Ronggui* (1933–2025) *2003

## Fotnoter



## Referanser